

**BASHKIA TIRANË**

**NJËSIA ADMINISTRATIVE NR. 1, 2, 3**

**PROCESVERBAL**

**KONSULTIM PUBLIK PËR PROJEKT-BUXHETIN E BASHKISË TIRANË 2020**

I mbajtur më datë 01.11.2019, ora 17:00, në dëgjesën mbi projekt-buxhetin e Bashkise Tiranë për vitin 2020 për Njësitë Administrative Nr. 1, 2 dhe 3. Takimi u zhvillua në Shkollën 9-vjecare“1 Maji”.

**Të pranishëm në takim ishin:**

* Nënkryetari i Bashkisë, Arbjan Mazniku;
* Deputeti i NJA nr. 1, Elona Gjebrea;
* Deputeti i NJA nr. 2, Vasilika Hysi;
* Deputeti i NJA nr. 3, Klotilda Ferhati;
* Drejtori i Përgjithshëm i Objekteve në Bashkëpronësi dhe Administrimit të Njësive Administrative, Erind Bejko;
* Administratorët e Njësive;
* Banorë të zonës.

Takimi u hap nga Z. Mazniku i cili i njohi pjesëmarrësit me prioritetet e Bashkisë Tiranë gjatë mandatit të parë, të tilla si:

1. **Fëmijët -** Institucionet arsimore (shkollat, kopshtet, çerdhet) dhe këndet e lojërave të kthyera në hapësira për të gjithë komunitetin.
2. **Projektet zhvillimore** - Zgjerimi i Lanës, Bulevardi i Ri, Parku i Liqenit.
3. **Cilësia e jetës** - Mbjellja e pemëve së bashku me qytetarët, shtimi i gjelbërimit, investimi më i madh Parku i Liqenit, Parku Rinia dhe Bulevardi i Ri.
4. **Lëvizshmëria (mobiliteti)** - Kalimtarët, biçikletat dhe transporti publik. Korsitë e biçikletave, taksitë e gjelbra, autobusët elektrikë.

Nënkryetari Mazniku përmendi projektet e ardhshme, siç është projekti “100 lagjet”, duke thënë se Bashkia mund të riparojë 25- 30 në vit nga 350 lagje që ka, dhe deri në fund të mandatit ndërhyrja në të gjitha lagjet e kryeqytetit.

**4 kolona kryesore për punët në vite :**

1. **Arsimi** - Piramida si qendër teknologjike, Kampusi Universitar si projekte madhore, pa lënë në harresë shkollat, kopshtet, çerdhet.
2. **Ekonomia dhe punësimi** - Zona ekonomike e Kasharit, Tregu Agro-ushqimor, si edhe Bulelvardi i Ri me një fokus në financë dhe teknologji.
3. **Shërbimet për përmirësimin e cilësisë së jetesës** – Pylli Orbital, territoret e gjelbra.
4. **Shërbimet ndaj qytetarëve** - Një pjesë e madhe në mënyrë elektronike dhe në kohë të shpejtë dhënia e përgjigjeve për qytetarët e interesuar.

**Projekti i “100 lagjeve” – Rrugët ku do ndërhyet:**

* Në Njësinë 1 – Brenda vitit ujë 24 orë dhe ndërtimi i Urës së Shkozës;
* Në Njësinë 2 – Brenda vitit Kampusi i Qytetit Studenti në bashkëpunim me qeverinë gjermane, si edhe kampus mësimor brenda Qytetit Studenti të një niveli bashkëkohor.

Pas fjalës së përfaqësuesve të tjerë, takimi u pasua me sesionin pyetje dhe përgjigje me qytetarët. Kryesisht banorët e zonës kishin ankesa dhe sugjerime që lidheshin me infrastrukturën, trafikun rrugor, oraret e transportit publik, probleme teknike në pallate, nevoja për kopshte dhe biblioteka të reja etj.

Përfaqësuesit e Bashkisë iu premtuan qytetarëve se shqetësimet dhe kërkesat e parashtruara në lidhje me përditshmërinë dhe zhvillimin e komunitetit do të shqyrtohen dhe të diskutohen për tu përfshirë maksimalisht në buxhetin e Bashkisë Tiranë për vitin 2020.

Duke i falënderuar qytetarët për angazhimin dhe përfshirjen e tyre në të mirën e përbashkët të zhvillimit të zonës, përfaqësuesit e Bashkisë garantuan se idetë dhe sugjerimet e pjesëmarrësve në takim do të diskutohen për tu implementuar gjerësisht në projektet në vazhdim.